**Fácánkert Község Önkormányzata Képviselő-testületének .../2022. (I. 19.) önkormányzati rendelete**

**Fácánkert Község Önkormányzata Képviselő-testületének a szociális igazgatás és szociális ellátások helyi szabályozásáról szóló 2/2015. (II.27.) önkormányzati rendelet módosításáról**

Fácánkert Község Önkormányzatának Képviselő-testülete szociális igazgatásról és szociális ellátásokról szóló 1993. évi III. törvény 48. § (4) bekezdésében, 62. § (2) bekezdésében, 92. § (1) és (2) bekezdésében, a 132. § (4) bekezdésében, az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § 8. pontjában meghatározott feladatkörében eljárva a következőket rendeli el:

**1. §**

A szociális igazgatás és szociális ellátások helyi szabályozásáról szóló 2/2015.(II.27.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2022. február 1-jén lép hatályba.

*1. melléklet*

1. A szociális igazgatás és szociális ellátások helyi szabályozásáról szóló 2/2015.(II.27.) önkormányzati rendelet 1. melléklet cím szövege helyébe a következő rendelkezés lép:

„A szociális étkeztetés térítési díja:”

2. A szociális igazgatás és szociális ellátások helyi szabályozásáról szóló 2/2015.(II.27.) önkormányzati rendelet 1. melléklete a következő szöveggel egészül ki:

„Szállítással: 940,-Ft/nap/fő

Szállítás nélkül: 720,-Ft/nap/fő ”

Végső előterjesztői indokolás

A szolgáltató FÉNY Kft. 2022. januárban értesítette az önkormányzatot, miszerint élni szeretne az évi egyszeri áremelési jogával.

Utoljára 2020. május 1- i hatállyal emelt árat a szolgáltató.

Így 2022. évben a fizetendő, *kiszállítás nélküli intézményi térítési díj 720,- Ft*.

Fácánkert Község önkormányzata nem alanya az általános forgalmi adónak, így a térítési díjat Áfa nem terheli.

A szállítási díj költsége a megemelkedett garantált bérminimum, valamint az ágazati pótlék és a szociális hozzájárulási adó havi összegének 1 adagra vetített költsége 220 Ft adag.

Így kiszállítással növelt térítési díj 940,- Ft.